# Il-Ġurnal Uffiċjali C 342A/25 t

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 342A |
| | |
| Edizzjoni bil-Malti | Informazzjoni u Avviżi | Volum 6425 ta' Awwissu 2021 |

ISSN 1977-0987

Il-Ġurnal Uffiċjali

tal-Unjoni Ewropea

C 342A

Edizzjoni bil-Malti

Informazzjoni u Avviżi

Volum 6425 ta' Awwissu 2021

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | Il-Kummissjoni Ewropea |
| 2021/C 342 A/01 | L-Aġenzija tal-Unjoni Ewropea għat-Taħriġ fl-Infurzar tal-Liġi (CEPOL) — Il-pubblikazzjoni ta’ post vakanti għall-kariga ta’ Direttur Eżekuttiv (Aġent Temporanju — Grad AD 14) — COM/2021/20066 | 1 |

Werrej

Paġna

V   Avviżi

PROĊEDURI AMMINISTRATTIVI

Il-Kummissjoni Ewropea

2021/C 342 A/01

L-Aġenzija tal-Unjoni Ewropea għat-Taħriġ fl-Infurzar tal-Liġi (CEPOL) — Il-pubblikazzjoni ta’ post vakanti għall-kariga ta’ Direttur Eżekuttiv (Aġent Temporanju — Grad AD 14) — COM/2021/20066

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Kummissjoni Ewropea

| 25.8.2021 | MT | Il-Ġurnal Uffiċjali tal-Unjoni Ewropea | CA 342/1 |
| --- | --- | --- | --- |

25.8.2021

MT

Il-Ġurnal Uffiċjali tal-Unjoni Ewropea

CA 342/1

---

L-Aġenzija tal-Unjoni Ewropea għat-Taħriġ fl-Infurzar tal-Liġi (CEPOL)

Il-pubblikazzjoni ta’ post vakanti għall-kariga ta’ Direttur Eżekuttiv

(Aġent Temporanju — Grad AD 14)

COM/2021/20066

(2021/C 342 A/01)

Min aħna

Is-CEPOL ġiet stabbilita bħala l-Kulleġġ Ewropew tal-Pulizija mid-Deċiżjoni tal-Kunsill 2000/820/ĠAI (1), saret operattiva fl-1 ta’ Jannar 2001 u saret Aġenzija fl-2005. Mill-1 ta’ Lulju 2016 (id-dħul fis-seħħ tar-Regolament CEPOL (2)) CEPOL saret l-Aġenzija tal-Unjoni Ewropea għat-Taħriġ fl-Infurzar tal-Liġi. Mill-1 ta’ Ottubru 2014, il-kwartieri ġenerali tas-CEPOL jinsabu f'Budapest (l-Ungerija). Bħalissa l-aġenzija timpjega 56 ruħ u għandha baġit ta’ madwar EUR 10,6 miljun.

Il-missjoni tas-CEPOL hija li tipprovdi opportunitajiet ta’ taħriġ u tagħlim lill-uffiċjali tal-infurzar tal-liġi fl-UE biex tissaħħaħ il-kooperazzjoni transfruntiera bejn il-pulizija dwar kwistjonijiet vitali għas-sigurtà interna tal-Unjoni Ewropea u ċ-ċittadini tagħha. It-taħriġ ikopri suġġetti li jvarjaw minn għodod u mekkaniżmi ewlenin ta’ kooperazzjoni transfruntiera sa tekniki ta’ infurzar tal-liġi u minn fenomeni kriminali serji għall-kwalitajiet ta’ tmexxija, skont il-politiki tal-UE fil-qasam tas-sigurtà interna. L-attivitajiet huma mfassla biex jagħtu l-għarfien iżda wkoll biex jiffaċilitaw il-kondiviżjoni tal-għarfien espert u l-aħjar prattiki u biex jikkontribwixxu għall-iżvilupp ta’ kultura komuni Ewropea tal-infurzar tal-liġi. Is-CEPOL tinsab f’mument ta’ żviluppi ewlenin, inkluża l-ħtieġa li jiġi ffaċċjat theddid għas-sigurtà li qed jevolvi fl-era diġitali li jirrikjedi ħiliet ġodda u li dejjem jinbidlu tal-infurzar tal-liġi tal-UE, bil-ħsieb li tiżdied il-kooperazzjoni tal-pulizija Ewropea. Is-CEPOL hija mistennija jkollha rwol importanti fl-implimentazzjoni tal-istrateġiji speċifiċi tas-sigurtà interna adottati mill-Kummissjoni, inklużi:

| — | L-Istrateġija tal-UE biex tiġi indirizzata l-Kriminalità Organizzata 2021-2025, l-14 ta’ April 2021 |
| --- | --- |

—

L-Istrateġija tal-UE biex tiġi indirizzata l-Kriminalità Organizzata 2021-2025, l-14 ta’ April 2021

| — | L-Istrateġija tal-UE dwar il-Ġlieda kontra t-Traffikar tal-Bnedmin 2021-2025, l-14 ta’ April 2021 |
| --- | --- |

—

L-Istrateġija tal-UE dwar il-Ġlieda kontra t-Traffikar tal-Bnedmin 2021-2025, l-14 ta’ April 2021

| — | L-Istrateġija tal-UE dwar id-Drogi 2021-2025, it-18 ta’ Diċembru 2020 |
| --- | --- |

—

L-Istrateġija tal-UE dwar id-Drogi 2021-2025, it-18 ta’ Diċembru 2020

| — | L-Aġenda kontra t-Terroriżmu, id-9 ta’ Diċembru 2020 |
| --- | --- |

—

L-Aġenda kontra t-Terroriżmu, id-9 ta’ Diċembru 2020

| — | L-Istrateġija tal-UE għal ġlieda aktar effettiva kontra l-abbuż sesswali tat-tfal, l-24 ta’ Lulju 2020 |
| --- | --- |

—

L-Istrateġija tal-UE għal ġlieda aktar effettiva kontra l-abbuż sesswali tat-tfal, l-24 ta’ Lulju 2020

| — | Il-Pjan ta’ Azzjoni tal-UE dwar it-Traffikar tal-Armi tan-Nar, l-24 ta’ Lulju 2020 |
| --- | --- |

—

Il-Pjan ta’ Azzjoni tal-UE dwar it-Traffikar tal-Armi tan-Nar, l-24 ta’ Lulju 2020

| — | L-Aġenda tal-UE dwar id-Droga u Pjan ta’ Azzjoni għall-2021-2025, l-24 ta’ Lulju 2020 |
| --- | --- |

—

L-Aġenda tal-UE dwar id-Droga u Pjan ta’ Azzjoni għall-2021-2025, l-24 ta’ Lulju 2020

Barra minn hekk, is-CEPOL hija mistennija jkollha rwol ewlieni fl-implimentazzjoni tal-istrateġija l-ġdida lejn żona Schengen reżiljenti u li tiffunzjona bis-sħiħ, kif ippreżentata mill-Kummissjoni fit-2 ta’ Ġunju 2021, meta jitqies li f’żona mingħajr kontrolli fil-fruntieri interni, l-Istati Membri jridu jikkooperaw dwar miżuri komplementari oħra fl-oqsma tas-sigurtà, il-kooperazzjoni tal-pulizija u dik ġudizzjarja.

Sit web għal aktar informazzjoni: www.cepol.europa.eu

X’qed nipproponu

Id-Direttur Eżekuttiv huwa responsabbli mill-amministrazzjoni ta’ kuljum tas-CEPOL u huwa r-rappreżentant legali tal-Aġenzija. Id-Direttur Eżekuttiv irid iwieġeb lill-Bord tat-Tmexxija u huwa responsabbli għall-implimentazzjoni tad-deċiżjonijiet adottati mill-Bord tat-Tmexxija. Id-Direttur Eżekuttiv għandu jibgħat rapport lill-Parlament Ewropew dwar il-qadi ta’ dmirijietu meta jintalab jagħmel dan. Il-Kunsill jista’ jistieden lid-Direttur Eżekuttiv jibgħatlu rapport dwar il-qadi ta’ dmirijietu.

Id-Direttur Eżekuttiv se jaderixxi mal-prinċipji tal-integrità u tal-etika l-aktar stretti. Huwa meħtieġ jikkontribwixxi għall-iżvilupp ta’ viżjoni moderna u faċilment identifikabbli għall-Aġenzija, filwaqt li jiffoka fuq il-valur miżjud tal-UE tagħha. Huwa mistenni li jsaħħaħ il-governanza korporattiva u l-kultura tal-Aġenzija, kemm f’termini ta’ ħiliet maniġerjali kif ukoll fil-konfront ta’ kontropartijiet esterni. Huwa responsabbli għall-istabbiliment u l-ġestjoni tal-miżuri amministrattivi, operattivi u finanzjarji meħtieġa għall-funzjonament effiċjenti tal-Aġenzija. Jeħtieġ li huwa jiżgura li s-CEPOL tipprovdi taħriġ u prodotti li jikkorrispondu għall-ħtiġijiet tal-infurzar tal-liġi li qed jevolvu u jikkoopera mill-qrib mal-Europol għal dan il-għan.

Bla preġudizzju għas-setgħat tal-Kummissjoni u tal-Bord tat-Tmexxija, id-Direttur Eżekuttiv għandu jassumi kull responsabbiltà għall-implimentazzjoni tal-kompiti assenjati lis-CEPOL. Il-kompiti speċifiċi ulterjuri tad-Direttur jinkludu:

| a) | L-involviment fi djalogu kostanti mal-Kummissjoni Ewropea u l-istituzzjonijiet l-oħra tal-UE, bil-ħsieb li jiġu segwiti u implimentati l-politiki kollha tal-UE fl-oqsma rilevanti li fihom huwa involut is-CEPOL; |
| --- | --- |

a)

L-involviment fi djalogu kostanti mal-Kummissjoni Ewropea u l-istituzzjonijiet l-oħra tal-UE, bil-ħsieb li jiġu segwiti u implimentati l-politiki kollha tal-UE fl-oqsma rilevanti li fihom huwa involut is-CEPOL;

| b) | Li jistinka biex jiġu offruti servizzi tal-ogħla livell lill-awtoritajiet tal-infurzar tal-liġi, filwaqt li jadatta għat-theddid u l-ħtiġijiet li qed jevolvu tal-Istati Membri; |
| --- | --- |

b)

Li jistinka biex jiġu offruti servizzi tal-ogħla livell lill-awtoritajiet tal-infurzar tal-liġi, filwaqt li jadatta għat-theddid u l-ħtiġijiet li qed jevolvu tal-Istati Membri;

| c) | Li jilqa’ l-isfidi kollha li qed tiffaċċja l-Aġenzija, inkluż iżda mhux biss, l-istrateġija tad-diġitalizzazzjoni, u l-proċess tal-interoperabbiltà; |
| --- | --- |

c)

Li jilqa’ l-isfidi kollha li qed tiffaċċja l-Aġenzija, inkluż iżda mhux biss, l-istrateġija tad-diġitalizzazzjoni, u l-proċess tal-interoperabbiltà;

| d) | Li jagħmel proposti lill-Bord tat-Tmexxija fir-rigward tat-twaqqif tal-istrutturi interni tas-CEPOL u, meta meħtieġ, il-modifika tagħhom; |
| --- | --- |

d)

Li jagħmel proposti lill-Bord tat-Tmexxija fir-rigward tat-twaqqif tal-istrutturi interni tas-CEPOL u, meta meħtieġ, il-modifika tagħhom;

| e) | It-tħejjija tal-abbozz tal-programmazzjoni pluriennali u tal-programmi ta’ ħidma annwali u l-preżentazzjoni tagħhom lill-Bord tat-Tmexxija, wara li jkun ikkonsulta lill-Kummissjoni; |
| --- | --- |

e)

It-tħejjija tal-abbozz tal-programmazzjoni pluriennali u tal-programmi ta’ ħidma annwali u l-preżentazzjoni tagħhom lill-Bord tat-Tmexxija, wara li jkun ikkonsulta lill-Kummissjoni;

| f) | L-implimentazzjoni tal-programmazzjoni pluriennali u l-programmi ta’ ħidma annwali u r-rapportar lill-Bord tat-Tmexxija dwar l-implimentazzjoni tagħhom; |
| --- | --- |

f)

L-implimentazzjoni tal-programmazzjoni pluriennali u l-programmi ta’ ħidma annwali u r-rapportar lill-Bord tat-Tmexxija dwar l-implimentazzjoni tagħhom;

| g) | It-tħejjija ta’ abbozz ta’ regoli ta’ implimentazzjoni xierqa biex jidħlu b’effett ir-Regolamenti tal-Persunal u l-Kondizzjonijiet tal-Impjieg applikabbli għall-Aġenti l-Oħra skont l-Artikolu 110 tar-Regolamenti tal-Persunal (3); |
| --- | --- |

g)

It-tħejjija ta’ abbozz ta’ regoli ta’ implimentazzjoni xierqa biex jidħlu b’effett ir-Regolamenti tal-Persunal u l-Kondizzjonijiet tal-Impjieg applikabbli għall-Aġenti l-Oħra skont l-Artikolu 110 tar-Regolamenti tal-Persunal (3);

| h) | It-tħejjija ta’ abbozz tar-rapport annwali konsolidat dwar l-attivitajiet tas-CEPOL u l-preżentazzjoni tiegħu lill-Bord Maniġerjali għall-adozzjoni; |
| --- | --- |

h)

It-tħejjija ta’ abbozz tar-rapport annwali konsolidat dwar l-attivitajiet tas-CEPOL u l-preżentazzjoni tiegħu lill-Bord Maniġerjali għall-adozzjoni;

| i) | It-tħejjija ta’ pjan ta’ azzjoni li jimxi fuq il-konklużjonijiet tar-rapporti tal-awditjar u l-evalwazzjonijiet interni jew esterni, kif ukoll investigazzjonijiet mill-OLAF, u rapportar dwar il-progress darbtejn fis-sena lill-Kummissjoni u regolarment lill-Bord tat-Tmexxija; |
| --- | --- |

i)

It-tħejjija ta’ pjan ta’ azzjoni li jimxi fuq il-konklużjonijiet tar-rapporti tal-awditjar u l-evalwazzjonijiet interni jew esterni, kif ukoll investigazzjonijiet mill-OLAF, u rapportar dwar il-progress darbtejn fis-sena lill-Kummissjoni u regolarment lill-Bord tat-Tmexxija;

| j) | Il-protezzjoni tal-interessi finanzjarji tal-Unjoni bl-applikazzjoni ta’ miżuri preventivi kontra l-frodi, il-korruzzjoni u kwalunkwe attività illegali oħra u, mingħajr preġudizzju għall-kompetenza investigattiva tal-OLAF, permezz ta’ kontrolli effettivi u, jekk jinstabu irregolaritajiet, permezz tal-irkupru tal-ammonti mħallsa skorrettament u, fejn ikun xieraq, permezz ta’ pieni amministrattivi u finanzjarji effettivi, proporzjonati u dissważivi; |
| --- | --- |

j)

Il-protezzjoni tal-interessi finanzjarji tal-Unjoni bl-applikazzjoni ta’ miżuri preventivi kontra l-frodi, il-korruzzjoni u kwalunkwe attività illegali oħra u, mingħajr preġudizzju għall-kompetenza investigattiva tal-OLAF, permezz ta’ kontrolli effettivi u, jekk jinstabu irregolaritajiet, permezz tal-irkupru tal-ammonti mħallsa skorrettament u, fejn ikun xieraq, permezz ta’ pieni amministrattivi u finanzjarji effettivi, proporzjonati u dissważivi;

| k) | It-tħejjija ta’ abbozz ta’ strateġija interna kontra l-frodi għas-CEPOL u l-preżentazzjoni tagħha lill-Bord Maniġerjali għall-adozzjoni; |
| --- | --- |

k)

It-tħejjija ta’ abbozz ta’ strateġija interna kontra l-frodi għas-CEPOL u l-preżentazzjoni tagħha lill-Bord Maniġerjali għall-adozzjoni;

| l) | It-tħejjija ta’ abbozz ta’ regoli finanzjarji applikabbli għas-CEPOL; |
| --- | --- |

l)

It-tħejjija ta’ abbozz ta’ regoli finanzjarji applikabbli għas-CEPOL;

| m) | It-tħejjija tal-abbozz tad-dikjarazzjoni tal-istimi ta’ dħul u nfiq tas-CEPOL u l-implimentazzjoni tal-baġit tagħha; |
| --- | --- |

m)

It-tħejjija tal-abbozz tad-dikjarazzjoni tal-istimi ta’ dħul u nfiq tas-CEPOL u l-implimentazzjoni tal-baġit tagħha;

| n) | Li jappoġġa lill-President tal-Bord tat-Tmexxija fit-tħejjija tal-laqgħat tal-Bord tat-Tmexxija; |
| --- | --- |

n)

Li jappoġġa lill-President tal-Bord tat-Tmexxija fit-tħejjija tal-laqgħat tal-Bord tat-Tmexxija;

| o) | It-twettiq ta’ kompiti oħra skont ir-Regolament tas-CEPOL. |
| --- | --- |

o)

It-twettiq ta’ kompiti oħra skont ir-Regolament tas-CEPOL.

X’qegħdin infittxu (il-kriterji tal-għażla)

Il-kandidat ideali jkun professjonist dinamiku u li jispikka li għandu jissodisfa l-kriterji tal-għażla li ġejjin:

| a) | Ħiliet maniġerjali:







  — | Kapaċità li jmexxi organizzazzjoni b’mod dinamiku kemm fil-livell maniġerjali strategiku kif ukoll f’dak operattiv; |
| --- | --- | --- |

a)

Ħiliet maniġerjali:

—

Kapaċità li jmexxi organizzazzjoni b’mod dinamiku kemm fil-livell maniġerjali strategiku kif ukoll f’dak operattiv;

| — | Kapaċità li jiżviluppa u jimplimenta viżjoni strateġika, jistipula l-objettivi u jimmotiva u jiggwida timijiet f’ambjent multikulturali u multilingwi; |
| --- | --- |

—

Kapaċità li jiżviluppa u jimplimenta viżjoni strateġika, jistipula l-objettivi u jimmotiva u jiggwida timijiet f’ambjent multikulturali u multilingwi;

| — | Ħiliet amministrattivi u maniġerjali tajbin u ppruvati, b’mod partikolari esperjenza fl-immaniġġar tar-riżorsi baġitarji, finanzjarji u umani f’livell għoli f’kuntest nazzjonali, Ewropew u/jew internazzjonali. |
| --- | --- |

—

Ħiliet amministrattivi u maniġerjali tajbin u ppruvati, b’mod partikolari esperjenza fl-immaniġġar tar-riżorsi baġitarji, finanzjarji u umani f’livell għoli f’kuntest nazzjonali, Ewropew u/jew internazzjonali.

| b) | Ħiliet u esperjenza speċjalizzati:







  — | Esperjenza u għarfien dwar il-politiki u l-prattiki tal-infurzar tal-liġi tal-UE, b’mod partikolari fir-rigward tal-kooperazzjoni operattiva u s-sistemi tal-informazzjoni; |
| --- | --- | --- |

b)

Ħiliet u esperjenza speċjalizzati:

—

Esperjenza u għarfien dwar il-politiki u l-prattiki tal-infurzar tal-liġi tal-UE, b’mod partikolari fir-rigward tal-kooperazzjoni operattiva u s-sistemi tal-informazzjoni;

| — | Esperjenza fir-rigward tal-iżvilupp ta’ politiki relatati mat-tagħlim u t-taħriġ u l-implimentazzjoni tagħhom; |
| --- | --- |

—

Esperjenza fir-rigward tal-iżvilupp ta’ politiki relatati mat-tagħlim u t-taħriġ u l-implimentazzjoni tagħhom;

| — | Għarfien tajjeb ħafna tal-programmi ta’ taħriġ fl-infurzar tal-liġi tal-UE offruti minn diversi fornituri tat-taħriġ fil-livell tal-UE u dak nazzjonali; |
| --- | --- |

—

Għarfien tajjeb ħafna tal-programmi ta’ taħriġ fl-infurzar tal-liġi tal-UE offruti minn diversi fornituri tat-taħriġ fil-livell tal-UE u dak nazzjonali;

| — | Fehim sħiħ tal-impatt tat-teknoloġiji ġodda fuq attivitajiet ta’ tagħlim, kemm f’termini tal-għodod pedagoġiċi kif ukoll fir-rigward tal-ħtieġa li l-ħiliet tal-infurzar tal-liġi jiġu aġġornati b’mod kostanti; |
| --- | --- |

—

Fehim sħiħ tal-impatt tat-teknoloġiji ġodda fuq attivitajiet ta’ tagħlim, kemm f’termini tal-għodod pedagoġiċi kif ukoll fir-rigward tal-ħtieġa li l-ħiliet tal-infurzar tal-liġi jiġu aġġornati b’mod kostanti;

| — | Fehim ġenerali tajjeb tal-politiki tal-UE fil-qasam tas-sigurtà interna; |
| --- | --- |

—

Fehim ġenerali tajjeb tal-politiki tal-UE fil-qasam tas-sigurtà interna;

| — | Fehim tajjeb tal-istituzzjonijiet Ewropej u ta’ kif joperaw u jinteraġixxu; |
| --- | --- |

—

Fehim tajjeb tal-istituzzjonijiet Ewropej u ta’ kif joperaw u jinteraġixxu;

| — | Għarfien tal-qafas legali, l-attivitajiet u l-proċeduri tas-CEPOL (mixtieq); |
| --- | --- |

—

Għarfien tal-qafas legali, l-attivitajiet u l-proċeduri tas-CEPOL (mixtieq);

| — | Esperjenza fl-użu ta’ għarfien ibbażat fuq ir-riċerka fit-taħriġ fl-infurzar tal-liġi tkun ta’ vantaġġ; |
| --- | --- |

—

Esperjenza fl-użu ta’ għarfien ibbażat fuq ir-riċerka fit-taħriġ fl-infurzar tal-liġi tkun ta’ vantaġġ;

| c) | Kwalitajiet personali:







  — | Kapaċità eċċellenti biex jibni relazzjonijiet ta’ ħidma tajbin u biex jikkomunika b’mod effikaċi u profiċjenti b’mod trasparenti u miftuħ mal-persunal u mal-partijiet ikkonċernati kollha; |
| --- | --- | --- |

c)

Kwalitajiet personali:

—

Kapaċità eċċellenti biex jibni relazzjonijiet ta’ ħidma tajbin u biex jikkomunika b’mod effikaċi u profiċjenti b’mod trasparenti u miftuħ mal-persunal u mal-partijiet ikkonċernati kollha;

| — | Ħiliet interpersonali eċċellenti u kapaċità li jopera f’ambjent multinazzjonali u internazzjonali; |
| --- | --- |

—

Ħiliet interpersonali eċċellenti u kapaċità li jopera f’ambjent multinazzjonali u internazzjonali;

| — | Integrita u awtorità morali; |
| --- | --- |

—

Integrita u awtorità morali;

| — | Kapaċità li jisma’ kritika konstruttiva u jaċċetta l-bidla. |
| --- | --- |

—

Kapaċità li jisma’ kritika konstruttiva u jaċċetta l-bidla.

Il-lingwa operattiva tas-CEPOL hija l-Ingliż. Għalhekk, l-abbiltà li jikkomunika bl-Ingliż hija rekwiżit essenzjali. Għarfien ta’ lingwi oħra tal-Unjoni Ewropea, flimkien ma’ dawk indikati fil-kriterji ta’ eliġibbiltà, ikun ta’ vantaġġ.

Xi jrid ikollhom il-kandidati (rekwiżiti tal-eliġibbiltà)

Il-kandidati se jiġu kkkunsidrati biss għall-fażi tal-għażla abbażi tar-rekwiżiti formali li ġejjin, li jridu jiġu ssodisfati sad-data tal-għeluq tal-applikazzjonijiet:

| — | Nazzjonalità: il-kandidati jridu jkunu ċittadini ta’ wieħed mill-Istati Membri tal-Unjoni Ewropea. |
| --- | --- |

—

Nazzjonalità: il-kandidati jridu jkunu ċittadini ta’ wieħed mill-Istati Membri tal-Unjoni Ewropea.

| — | Grad jew diploma tal-università: il-kandidati jrid ikollhom:






  — | jew livell ta’ edukazzjoni li jikkorrispondi għal studji universitarji mitmuma, iċċertifikati b’diploma, meta l-perjodu normali tal-edukazzjoni universitarja jkun ta’ erba’ snin jew aktar; |
| --- | --- | --- |

—

Grad jew diploma tal-università: il-kandidati jrid ikollhom:

—

jew livell ta’ edukazzjoni li jikkorrispondi għal studji universitarji mitmuma, iċċertifikati b’diploma, meta l-perjodu normali tal-edukazzjoni universitarja jkun ta’ erba’ snin jew aktar;

| — | jew inkella livell ta’ edukazzjoni li jikkorrispondi għal studji universitarji mitmuma, iċċertifikat b’diploma u esperjenza professjonali xierqa ta’ mill-inqas sena meta l-perjodu normali tal-edukazzjoni universitarja jkun ta’ tal-inqas tliet snin (din is-sena ta’ esperjenza professjonali ma tistax tkun inkluża fl-esperjenza professjonali ta’ wara l-lawrja meħtieġa hawn taħt). |
| --- | --- |

—

jew inkella livell ta’ edukazzjoni li jikkorrispondi għal studji universitarji mitmuma, iċċertifikat b’diploma u esperjenza professjonali xierqa ta’ mill-inqas sena meta l-perjodu normali tal-edukazzjoni universitarja jkun ta’ tal-inqas tliet snin (din is-sena ta’ esperjenza professjonali ma tistax tkun inkluża fl-esperjenza professjonali ta’ wara l-lawrja meħtieġa hawn taħt).

| — | Esperjenza professjonali: il-kandidati jrid ikollhom tal-inqas 15-il sena esperjenza professjonali (4) f’livell li għalih jagħtu aċċess il-kwalifiki msemmija hawn fuq. Tal-inqas 5 snin minn din l-esperjenza professjonali trid tkun fil-qasam tal-infurzar tal-liġi jew tat-taħriġ/l-edukazzjoni tal-pulizija. |
| --- | --- |

—

Esperjenza professjonali: il-kandidati jrid ikollhom tal-inqas 15-il sena esperjenza professjonali (4) f’livell li għalih jagħtu aċċess il-kwalifiki msemmija hawn fuq. Tal-inqas 5 snin minn din l-esperjenza professjonali trid tkun fil-qasam tal-infurzar tal-liġi jew tat-taħriġ/l-edukazzjoni tal-pulizija.

| — | Esperjenza maniġerjali: tal-inqas 5 snin mill-esperjenza professjonali wara l-gradwazzjoni jridu jkunu nkisbu f’kariga maniġerjali ta’ livell għoli (5) f’qasam li huwa rilevanti għal din il-kariga; |
| --- | --- |

—

Esperjenza maniġerjali: tal-inqas 5 snin mill-esperjenza professjonali wara l-gradwazzjoni jridu jkunu nkisbu f’kariga maniġerjali ta’ livell għoli (5) f’qasam li huwa rilevanti għal din il-kariga;

| — | Lingwi: il-kandidati jrid ikollhom għarfien eċċellenti ta’ waħda mil-lingwi uffiċjali tal-Unjoni Ewropea (6) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tal-għażla jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista (jew parti minnha), issir f’din il-lingwa l-oħra. |
| --- | --- |

—

Lingwi: il-kandidati jrid ikollhom għarfien eċċellenti ta’ waħda mil-lingwi uffiċjali tal-Unjoni Ewropea (6) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tal-għażla jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista (jew parti minnha), issir f’din il-lingwa l-oħra.

| — | Limitu tal-età: il-kandidati jridu jkunu jistgħu jtemmu l-mandat sħiħ ta’ erba’ snin qabel ma jilħqu l-età tal-irtirar, mill-mument tal-għeluq tal-applikazzjoni. Fil-każ tal-persunal temporanju tal-Unjoni Ewropea, l-età tal-irtirar hija definita bħala l-aħħar tax-xahar li fih il-persuna tagħlaq 66 sena (ara l-Artikolu 47 tal-Kondizzjonijiet tal-Impjieg applikabbli għall-Aġenti l-oħra tal-Unjoni Ewropea (7)). |
| --- | --- |

—

Limitu tal-età: il-kandidati jridu jkunu jistgħu jtemmu l-mandat sħiħ ta’ erba’ snin qabel ma jilħqu l-età tal-irtirar, mill-mument tal-għeluq tal-applikazzjoni. Fil-każ tal-persunal temporanju tal-Unjoni Ewropea, l-età tal-irtirar hija definita bħala l-aħħar tax-xahar li fih il-persuna tagħlaq 66 sena (ara l-Artikolu 47 tal-Kondizzjonijiet tal-Impjieg applikabbli għall-Aġenti l-oħra tal-Unjoni Ewropea (7)).

L-għażla u l-ħatra

Id-Direttur Eżekuttiv jinħatar mill-Bord tat-Tmexxija tas-CEPOL fuq il-bażi ta’ lista ristretta pprovduta minn kumitat tal-għażla magħmul minn membri maħtura minn Stati Membri u mill-Kummissjoni.

Il-Kummissjoni Ewropea tanalizza l-applikazzjonijiet kollha u tipproċedi bl-ewwel verifika tal-eliġibbiltà; il-kumitat tal-ħatra jidentifika l-kandidati bl-aħjar profil fid-dawl tal-kriterji tal-għażla msemmija hawn fuq, li jistgħu jiġu mistiedna għal ċentru ta’ evalwazzjoni mmexxi minn konsulenti esterni tar-reklutaġġ. Wara li l-applikanti jkunu għaddew minn evalwazzjoni, dawn jiġu intervistati mill-kumitat tal-għażla. Fuq il-bażi tar-riżultati tal-intervista, kif ukoll taċ-ċentru ta’ evalwazzjoni miċ-ċentru estern, il-kumitat tal-għażla jfassal lista ta’ mill-inqas tliet kandidati li jqis li huma adatti biex jeżerċitaw il-kariga ta’ Direttur Eżekuttiv tas-CEPOL. Il-kandidati msemmija fil-lista ristretta jissejħu għal intervista mal-Bord tat-Tmexxija. L-inklużjoni fuq il-lista ristretta ma tiggarantixxix il-ħatra.

Il-Bord tat-Tmexxija jieħu d-deċiżjonijiet tiegħu biex jaħtar lid-Direttur Eżekuttiv billi jqis ir-riżultati tal-preselezzjoni, l-evalwazzjoni taċ-ċentru estern u l-eżitu tal-intervisti. Il-kandidati jistgħu jiġu obbligati jagħmlu iktar intervisti u/jew testijiet minbarra dawk indikati hawn fuq.

Jittieħed vot sigriet. Il-kandidat li jirċievi maġġoranza ta' żewġ terzi tal-voti jkun elett. Meta l-ebda wieħed mill-kandidati ma jirċievi maġġoranza ta’ żewġ terzi wara l-ewwel votazzjoni, issir it-tieni votazzjoni li fi tmiemha l-kandidat(i) bl-inqas għadd ta’ voti jiġi/u eskluż(i). Meta jkun fadal żewġ kandidati biss, ir-rawnds tal-votazzjoni jibqgħu għaddejjin sakemm kandidat jikseb maġġoranza assoluta.

Għal raġunijiet funzjonali u biex il-proċedura tal-għażla titlesta malajr kemm jista’ jkun fl-interess tal-kandidati kif ukoll tal-Aġenzija, il-proċedura tal-għażla ssir bl-Ingliż biss (8).

Opportunitajiet indaqs

Is-CEPOL tapplika politika ta’ opportunitajiet indaqs u ta’ nondiskriminazzjoni, skont l-Artikolu 1d tar-Regolamenti tal-Persunal, u qed tinkoraġġixxi l-applikazzjonijiet li jistgħu jikkontribwixxu lejn aktar diversità, ugwaljanza bejn il-ġeneri u bilanċ ġeografiku ġenerali fl-aġenzija.

Kundizzjonijiet tal-impjieg

Is-salarji u l-kundizzjonijiet ta’ impjieg huma stipulati fil-Kundizzjonijiet tal-Impjieg ta’ Aġenti Oħra.

Il-kandidat magħżul jiġi impjegat mill-Aġenzija bħala Aġent Temporanju fil-grad ta’ AD 14 (9). Il-kandidat jiġi kklassifikat skont it-tul tal-esperjenza professjonali preċedenti tiegħu/tagħha fl-iskala 1 jew fl-iskala 2 f’dan il-grad.

Il-kandidat jiġi maħtur għal mandat inizjali ta’ erba’ snin, li possibbilment jista’ jiġi estiż għal perjodu massimu ta’ erba’ snin f’konformità mar-Regolament li jistabbilixxi l-Aġenzija kif applikabbli fiż-żmien tal-ħatra.

L-applikanti għandhom jinnotaw ir-rekwiżit, skont il-Kundizzjonijiet tal-Impjieg applikabbli għall-Aġenti l-Oħra għall-persunal il-ġdid kollu, li jwettqu b’suċċess perjodu ta’ prova ta’ disa’ xhur.

Il-post tal-impjieg huwa Budapest, l-Ungerija, fejn hija bbażata s-CEPOL.

Il-kariga hija disponibbli mis-16 ta’ Frar 2022.

Indipendenza u dikjarazzjoni ta' interessi

Qabel jibda jaqdi dmirijietu, id-Direttur se jintalab jagħmel dikjarazzjoni ta’ impenn li jaġixxi b’mod indipendenti fl-interess pubbliku u li jiddikjara kull interess li jista’ jitqies bħala li jippreġudika l-indipendenza tiegħu.

Il-proċedura ta’ applikazzjoni

Qabel tissottometti l-applikazzjoni tiegħek, jenħtieġ li tivverifika b’attenzjoni jekk tissodisfax ir-rekwiżiti ta’ eliġibbiltà kollha (“Xi jrid ikollhom il-kandidati”), b’mod partikolari fir-rigward tat-tipi ta’ diplomi, l-esperjenza professjonali ta’ livell għoli kif ukoll il-kapaċità lingwistika meħtieġa. Min ma jissodisfax xi waħda mir-rekwiżiti ta’ eliġibbiltà jiġi eskluż awtomatikament mill-proċedura tal-għażla.

Jekk tixtieq tapplika, trid tirreġistra permezz tal-Internet fuq is-sit web li ġej u ssegwi l-istruzzjonijiet li jirrigwardaw id-diversi stadji tal-proċedura:

https://ec.europa.eu/dgs/human-resources/seniormanagementvacancies/

Irid ikollok indirizz tal-posta elettronika validu. Dan jintuża biex tiġi kkonfermata r-reġistrazzjoni tiegħek kif ukoll biex jibqa’ jsir kuntatt miegħek matul l-istadji differenti tal-proċedura. Għaldaqstant nitolbuk iżżomm lill-Kummissjoni Ewropea informata bi kwalunkwe bidla fl-indirizz tal-posta elettronika tiegħek.

Biex timla l-applikazzjoni tiegħek, trid ittella’ CV f’format PDF, preferibbilment fil-format tal-Europass CV (10) u timla ittra ta’ motivazzjoni onlajn (massimu ta’ 8 000 karattru). Is-CV u l-ittra ta’ motivazzjoni tiegħek jistgħu jintbagħtu bi kwalunkwe lingwa uffiċjali tal-Unjoni Ewropea.

Malli tlesti r-reġistrazzjoni onlajn tiegħek, tirċievi ittra elettronika li tikkonferma li l-applikazzjoni tiegħek ġiet irreġistrata. Jekk ma tirċevix ittra elettronika ta’ konferma, l-applikazzjoni tiegħek ma tkunx ġiet irreġistrata!

Jekk jogħġbok innota li mhuwiex possibbli li ssegwi l-progress tal-applikazzjoni tiegħek onlajn. Il-Kummissjoni Ewropea tikkuntattjak direttament rigward l-istatus tal-applikazzjoni tiegħek.

Jekk teħtieġ iktar informazzjoni u/jew tiltaqa’ ma’ problemi tekniċi jekk jogħġbok ibgħat ittra elettronika lil: HR-MANAGEMENT-ONLINE@ec.europa.eu

Data tal-għeluq

Id-data tal-għeluq għar-reġistrazzjoni hija s-6 ta’ Ottubru 2021, 12.00 nofsinhar ħin ta’ Brussell, u wara din id-data ma jkunx iktar possibbli li tirreġistra.

Hija r-responsabbiltà tiegħek li tlesti r-reġistrazzjoni onlajn tiegħek fil-ħin. Nagħtuk parir li ma tħallix għall-aħħar jiem biex tapplika, minħabba li t-traffiku tal-internet qawwi jew xi problema fil-konnessjoni tal-internet tiegħek jistgħu jwasslu biex ir-reġistrazzjoni online tintemm qabel ma tkun lestejtha, u b’hekk ikollok tirrepeti l-proċess kollu. Ladarba jiskadi ż-żmien għas-sottomissjoni tar-reġistrazzjonijiet, ma tkunx tista’ ddaħħal iktar data. Ir-reġistrazzjonijiet li jaslu tard ma jiġux aċċettati.

Informazzjoni importanti għall-kandidati

Il-kandidati huma mfakkra li x-xogħol tal-bordijiet tal-għażla differenti huwa kunfidenzjali. Il-kandidati ma jistgħux jagħmlu kuntatt dirett jew indirett mal-membri individwali tagħhom u dan lanqas ma jista’ jsir minn xi ħadd ieħor li jaġixxi f’isimhom. Il-mistoqsijiet kollha jridu jiġu indirizzati lis-segretarjat tal-bord rilevanti.

Protezzjoni tad-data personali

Il-Kummissjoni u s-CEPOL jiżguraw li d-data personali tal-kandidati tiġi pproċessata kif jeżiġi r-Regolament (UE) 2018/1725 tal-Parlament Ewropew u tal-Kunsill (11). Dan japplika b’mod partikolari għall-kunfidenzjalità u għas-sigurtà ta’ din id-data.

---

(1)  ĠU L 336, 30.12.2000, p. 1.

(2)  Ir-Regolament (UE) 2015/2219 tal-Parlament Ewropew u tal-Kunsill tal-25 ta’ Novembru 2015 dwar l-Aġenzija tal-Unjoni Ewropea għat-Taħriġ fl-Infurzar tal-Liġi (CEPOL) u li jissostitwixxi u jħassar id-Deċiżjoni tal-Kunsill 2005/681/ĠAI (ĠU L 319, 4.12.2015, p. 1).

(3)  http://eur-lex.europa.eu/legal-content/MT/TXT/PDF/?uri=CELEX:01962R0031-20210101

(4)  L-esperjenza professjonali titqies biss jekk tkun tirrappreżenta relazzjoni ta’ ħidma konkreta li tkun iddefinita bħala ħidma reali, ġenwina, bi ħlas u bħala impjegat (kwalunkwe tip ta’ kuntratt) jew fornitur ta’ servizz. L-attivitajiet professjonali li jkunu saru fuq bażi part-time għandhom jiġu kkalkulati prorata, abbażi tal-perċentwal iċċertifikat ta’ sigħat full-time li jkunu nħadmu. Il-liv tal-maternità / tal-ġenituri / għall-adozzjoni jitqies jekk ikun fil-qafas ta’ kuntratt ta’ xogħol. Id-dottorati (PhDs) jiġu assimilati mal-esperjenza professjonali, anki meta mhux bi ħlas, iżda għal perjodu ta’ mhux aktar minn tliet snin, dment li d-dottorat ikun tlesta b’suċċess. Perjodu partikolari jista’ jingħadd darba biss.

(5)  Għas-snin kollha li matulhom tkun inkisbet l-esperjenza maniġerjali, jenħtieġ li l-kandidati, fil-curriculum vitae tagħhom, jindikaw b’mod ċar: (1) l-isem u r-rwol tal-pożizzjonijiet maniġerjali li kellhom; (2) l-għadd ta’ persunal li kienu jaqgħu taħt ir-responsabbiltà tagħhom f’dawn il-pożizzjonijiet; (3) id-daqs tal-baġits ġestiti; (4) l-għadd ta’ saffi ġerarkiċi fuqhom u taħthom; u (5) l-għadd ta’ persuni fl-istess livell.

(6)  http://eur-lex.europa.eu/legal-content/MT/TXT/PDF/?uri=CELEX:01958R0001-20130701&qid=1408533709461&from=MT

(7)  http://eur-lex.europa.eu/legal-content/MT/TXT/PDF/?uri=CELEX:01962R0031-20210101

(8)  Il-bord tal-għażla jiżgura li ma jingħata ebda vantagg indebitu lil kelliema nattivi

(9)  Il-koeffiċjent ta’ korrezzjoni applikabbli għar-remunerazzjoni u għall-pensjonijiet tal-uffiċjali u ta’ aġenti oħra tal-Unjoni Ewropea għal Budapest huwa stabbilit għal 71,9 % mill-1 ta’ Lulju 2020. Dan il-koeffiċjent huwa suġġett għal reviżjoni annwali.

(10)  Tista’ ssib informazzjoni dwar kif toħloq is-CV tal-Europass tiegħek onlajn fuq: https://europa.eu/europass/en/create-europass-cv

(11)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

---